8 टीम लगीं... 2KM दूर निकल गया था डॉगी; कमिश्नर ने लिखा-आप सभी का थैंक्यू
He went missing on Sunday evening, the teams were continuously searching;24 घंटे बाद मिला मेरठ कमिश्नर का कुत्ता
मेरठ की कमिश्नर सेल्वा कुमारी जे. का साइबेरियन हस्की ब्रीड का डॉगी 25 घंटे बाद मिल गया। पशु कल्याण विभाग और नगर निगम की टीमें डॉगी की तस्वीर को लेकर घर-घर जाकर पूछताछ कर रहीं थीं। डॉगी को कमिश्नर आवास से करीब 2Km दूर पांडव नगर से बरामद किया गया।
कमिश्नर सेल्वा कुमारी जे. का डॉग इको रविवार शाम 7 बजे गायब हो गया था। वो साइबेरियन हस्की ब्रीड का था। दरअसल, संडे को नोएडा में सीएम योगी आदित्यनाथ की बैठक थी। कमिश्नर उसी मीटिंग में नोएडा गई थीं। जब शाम को वो घर लौटी तो स्टाफ ने उन्हें बताया कि डॉगी कहीं नहीं मिल रहा है।
CCTV में सबसे पहले पांडवनगर की तरफ जाता दिखा
इसके बाद नगर निगम और पशु कल्याण विभाग की टीमें डॉग को खोज रही थीं। सोमवार को दिनभर टीमें इको की तस्वीर लेकर डोर टू डोर पूछताछ करती रही। सिविल लाइन, साकेत, पांडव नगर, सूर्या नगर से लेकर अन्य कालोनियों में डॉग को खोजा गया लेकिन वो नहीं मिला।
बाद में CCTV जांचे गए। डॉगी पांडव नगर की तरफ जाता हुआ दिखाई दिया। सोमवार शाम 7 बजे डॉगी इको पांडवनगर में भटकता हुआ मिला। ये दूरी करीब 2Km की है।
मिसिंग डॉग मिलने पर खुश हुई कमिश्नर
अपने मिसिंग डॉग के 25 घंटे बाद सुरक्षित मिलने पर कमिश्नर सेल्वा कुमारी जे. बहुत खुश हुईं। कमिश्नर ने डॉग की मिसिंग स्टोरी लिखते हुए मेरठ की जनता को थैंक्यू कहा । साथ ही कहा कि मेरठ के लोगों की दुआ और टेककेयर की वजह से मिसिंग डॉग सही सलामत मिल गया।
पांडव नगर में जिस परिवार के पास डॉग मिला, उस परिवार ने डॉग को बहुत प्यार, दुलार से रखा। महादेव की कृपा और मेरठ के लोगों के प्यार के कारण डॉग सही सलामत वापस आ गई।
सोशल मीडिया पर फोटो देखकर चला पता
पांडव नगर का ये परिवार खुद डॉग के मालिक को खोज रहा था। जब उन्होंने मीडिया और सोशल मीडिया ग्रुप्स पर डॉग मिसिंग की खबर और फोटो देखी तो वो परिवार खुद कमिश्नर के पास ये डॉग वापस करने आ रहा था। उस परिवार ने सूचना दी कि डॉग उनके पास है। तब निगम की टीम जाकर वहां से डॉग लेकर आई।
पहले स्टाफ ने खोजता रहा, फिर लगी टीम
रविवार को जब कुत्ता मिस हुआ तो पहले कमिश्नर आवास का स्टाफ ही उसे खोजता रहा। लेकिन बाद में नगर निगम की टीम को लगाया गया। जिसमें नगर निगम के पशु कल्याण अधिकारी हरपाल सिंह अपनी टीम को लेकर कमिश्नर रेजीडेंस पहुंचे। वहां से सर्चिंग ऑपरेशन शुरू किया गया। सफाई कर्मियों को भी घरघर पूछताछ के लिए लगाया गया।
पढ़िए पहले दिन की डॉगी खोने की कवरेज
मेरठ की कमिश्नर का डॉग चोरी:घर-घर ढूंढ रही पुलिस, 500 घरों में फोटो दिखाकर की पूछताछ; सीसीटीवी कैमरे खंगाले
मेरठ जोन की कमिश्नर सेल्वा कुमारी जे का पालतू डॉग गायब हो गया है। पुलिसकर्मियों से लेकर नगर निगम के सफाई कर्मियों की टीम डॉग को घर-घर ढूंढ रही है। सिविल लाइन और मवाना साइड के 500 घरों में पूछताछ की गई है। सीसीटीवी भी चेक किए जा रहे हैं, लेकिन अभी डॉग का कोई सुराग नहीं लगा है। पढ़ें पूरी खबर...